28/09/2017 | Administración LocalProvincial
Deputación Provincial da Coruña
Tesourería e Xestión de Tributos. Inspección Tributaria
Corrección de erros do anuncio 2017/7961 de aprobación das tarxetas de identificación do persoal do Concello de Arteixo colaborador na inspección do imposto sobre actividades económicas, publicado no BOP número 183 do día 26 de setembro de 2017

Producidos erros na publicación anuncio 2017/7961 de “ aprobación das tarxetas de identificación do persoal do Concello de Arteixo colaborador na inspección do imposto sobre actividades económicas ”, publicado no BOP número 183 do día 26 de setembro de 2017, no cal se omitiu parte do ANEXO no que figuraba o Anverso da tarxeta, publícase de novo íntegramente como corrección de erros: “. Resolución pola que se aproban as tarxetas de identificación do persoal do Concello de Arteixo colaborador na inspección do imposto sobre actividades económicas (Convenio de colaboración BOP nº 36 do 21 de febreiro de 2017) D. Valentín González Formoso, presidente da Deputación Provincial da Coruña O Concello de Arteixo e a Deputación Provincial da Coruña formalizaron un Convenio de colaboración na inspección do imposto sobre actividades económicas (BOP nº 36 do 21 de febreiro de 2017). Unha das actuacións na que colaborará o Concello de Arteixo é a realización de visitas aos locais nos que se desenvolven as actividades económicas. O artigo 142.4 da Lei 58/2003, do 17 de decembro, xeral tributaria establece que os funcionarios que desempeñen funcións de inspección deberán acreditar a súa condición, se son requiridos para iso, fóra das oficinas públicas. Ao mesmo tempo dispón o devandito precepto que as autoridades públicas prestarán a protección e auxilio necesario para o exercicio das funcións de inspección. Neste mesmo sentido, o artigo 60.2 do Regulamento xeral das actuacións e os procedementos de xestión e inspección tributaria e de desenvolvemento das normas comúns dos procedementos de aplicación dos tributos, aprobado por Real decreto 1065/2007, do 27 de xullo, establece que cada Administración Tributaria proverá o persoal ao seu servizo do correspondente documento acreditativo da súa condición no desempeño das súas funcións. En virtude do anterior, RESOLVO: Primeiro. Aprobación do modelo da tarxeta de identidade. Apróbase o modelo de tarxeta de identidade que figura como anexo a esta resolución para os funcionarios do Concello de Arteixo que, no marco do convenio de colaboración, desígnense para o desempeño de funcións que teñan recoñecidas facultades ás que se refire o artigo 142 da Lei xeral tributaria. Segundo. Entrega e retirada da tarxeta de identidade. Cando entre en vigor o convenio, seralle entregada a súa tarxeta de identidade. Concluído o convenio, o seu titular deberá proceder á súa devolución. Terceiro. Substitución da tarxeta de identidade. En caso de subtracción, perda, destrución ou deterioración da tarxeta de identidade, o titular da tarxeta deberá comunicalo por escrito ao xefe da Unidade de Inspección Tributaria da Deputación provincial, para os efectos de expedir unha nova tarxeta substitutiva da anterior. Cuarto. Sinatura da tarxeta de identidade. As tarxetas de identidade serán subscritas: a) Polo presidente da Deputación Provincial. b) Polo secretario da Deputación Provincial. O xefe da Unidade de Inspección Tributaria da Deputación provincial establecerá os mecanismos necesarios para o control da expedición e da subscrición das tarxetas de identidade, así como das que sexan devoltas como consecuencia do cesamento do funcionario no posto de traballo. Quinto. Validez das tarxetas. As tarxetas de identidade expedidas serán válidas en todo o territorio municipal de Arteixo e caducarán aos cinco anos desde a súa emisión. O xefe da Unidade de Inspección Tributaria da Deputación provincial deberá proceder a renovación das tarxetas de identidade en datas inmediatamente anteriores á da súa caducidade. Sexto. Aplicación. Esta resolución será aplicable a partir da súa publicación no Boletín Oficial da Provincia. A presente resolución aprobatoria de credenciais será publicada para xeral coñecemento no Boletín Oficial da Provincia. ANEXO Anverso Contido do anverso: Funcións: Inspección de Tributos Corpo: Colaborador Arteixo Nome, apelidos e NIF Data de caducidade da tarxeta Sinatura da autoridade que emite a tarxeta Reverso: No exercicio das súas funcións o titular desta tarxeta ten a consideración de Axente da Autoridade, podendo incorrer en responsabilidade penal e administrativa quen ofreza resistencia ou cometa atentado ou desacato, de feito ou de palabra, contra el. As autoridades e entidades citadas no artigo 94 da Lei xeral tributaria e todos aqueles que, en xeral, exerzan funcións públicas están obrigados a prestarlle ao titular desta tarxeta o apoio, concurso, auxilio e protección que lle sexa necesario para o exercicio das súas funcións. A presente tarxeta ten validez no territorio municipal de Arteixo. (Artigo 142 da Lei xeral tributaria e artigo 60 do Regulamento xeral das actuacións e os procedementos de xestión e inspección tributaria). A Coruña, 11 de setembro de 2017.- O Presidente, Valentín González Formoso; A Secretaria accidental, Mª. Amparo C. Taboada Gil.”